فلیپین, روسیه بیلن امضالنگن 16 حربی هلیکوپتر ساتیب آلینیشی بوییچه کیلیشوو نی, امریکا قوشمه ایالتلری نینگ احتمالی تحریم لری باعث بوزدی.
فلیپین نینگ آلدینگی مدافعه وزیری دلفین لورینزانا بیرگن بیاناتیده, اوتگن آیده اوشه دور نینگ جمهوررئیسی رودریگو دوترته نینگ وظیفه سی مدتی اداققه ییتمسدن آلدین تصدیق له گن بیر قرار بیلن, Mi-17 هلیکوپتر لری نینگ ساتیب آلینیشی بوییچه روسیه بیلن امضالنگن 12,7 میلیارد پیسولیک (227 میلیون دالرلیک) کیلیشوو نی بوزگن لیگی نی بیلدیردی.
لورینزانا, فلیپین نینگ اوشبو کیلیشوو نی دوام ایتتیریشی تقدیرده, روسیه بیلن مناسبت لری نینگ یمان لشگن لیگی سببلی واشنگتن رهبریتی نینگ منفی بیر فکر گه ایگه بولیشی نینگ ممکن ایکن لیگی نی بیلدیررایکن, "تحریم لر گه دوچ کیلیب قالیشی میز ممکن" دییه قید ایتدی.
فلیپین نینگ واشنگتن ایلچی سی, خوزه مانوئل رومالدز, هلیکوپتر کیلیشووی نینگ عملی بولیشی تقدیرده مانیلا نینگ احتمالی امریکا قوشمه ایالتلری تحریم لری گه دوچ کیلیب قالیشی نینگ ممکن ایکن لیگی سببلی بوزیلگن لیگی نی بیلدیردی.
امریکالیک خوفسیزلیک مسئول لری هم مانیلا نینگ اوشبو قراری دن خبری بولگن لیک لری و بونگه اوخشش هلیکوپتر لرنی فلیپین گه بیریش لری نینگ ممکن ایکن لیگی نی معلوم قیلدی.
